GiliGold/VAD_KnessetCorpus huggingface dataset:
אליהו מרידור:
 לפחות אני אדע ש-א' המדינה חסכה כסף ו-ב' דחפה אותו לשוק העבודה
אליהו מרידור:
 אם לא מתוך רצון, מתוך אי רצון
אליהו מרידור:
 הבנת?
יקיר ליסיצקי:
מסכים
אליהו מרידור:
 ואני רוצה שבדיון הבא הוא ידווח לי, עוד לפני הדיון הבא, שהוא קיבל עלייה בגרף לפתיחת הזמנות
אילן גילאון:
אני דואג שכל המסעדנים בישראל יפתחו קריאה
אילן גילאון:
 כמה אתה רוצה? 10,000? עד שבוע הבא
יקיר ליסיצקי:
אף מלצר, אף מנהל, אף ברמן, לא יסכים לעבוד בשטיפת הכלים, כולל טבח
יקיר ליסיצקי:
 נקודה
אילן גילאון:
אני דואג לזה
יקיר ליסיצקי:
אנחנו נתעד לך את הכול
אילן גילאון:
אני ארסק לו את המערכת
אילן גילאון:
 אין מסעדן שלא יפתח קריאה ברשות התעסוקה
קריאה:
אילן, אילן
אליהו מרידור:
חברים, תקשיבו
יאיר פרץ:
יו"ר הוועדה, הייתי מציע ברשותך, נאמרים פה דברים מאוד מאוד קשים
יאיר פרץ:
 אני לא בוועדה כדי להגיד או לקבוע מהם הכללים
יאיר פרץ:
 אבל אני חושב שהאמירות האלה מקומן בטח לא בוועדה
יאיר פרץ:
 להגיד 'אני ארסק להם את המערכת'
אילן גילאון:
העסקים שלי מרוסקים, זה לא מספיק?
אליהו מרידור:
מי אמר? על מה אתה מדבר?
יאיר פרץ:
סליחה, לא שמעת אותו
יאיר פרץ:
 לפני כן הוא אמר שהוא ישלח בעצם מסעדנים שירסקו לי את המערכת
אילן גילאון:
שיפתחו קריאות
יאיר פרץ:
במובן הזה, הבנתי שהוא מתכוון, רגע, רגע
יאיר פרץ:
 הבנתי שהתכוונת שאתה רוצה להגיד להציף את המערכת בהזמנות
אילן גילאון:
 תספק לי עובדים
יאיר פרץ:
אז א' בטח שזה לא מפחיד אותי
יאיר פרץ:
 זה התפקיד שלי ואני אקבל את זה באהבה
יאיר פרץ:
 אבל להגיד 'אני ארסק' זו טרמינולוגיה שמקומה בטח לא בוועדה
אליהו מרידור:
אני לא מקבל אותה
אילן גילאון:
זו מטפורה, מטפורה
יאיר פרץ:
- - - את הכול על מנת לסייע
אליהו מרידור:
 אז יש דברים שאני הסברתי לך, אנחנו בתקופה מתוחה
אילן גילאון:
זה מטפורה
אליהו מרידור:
וגם למטפורות לא תמיד יש מקום
אליהו מרידור:
 בסדר? אגב, גם בדבר שבשגרה
אילן גילאון:
אז אני אתנצל
אליהו מרידור:
לא, לא, אני לא שם
אליהו מרידור:
 אני לא בא להוכיח את שירות התעסוקה, הנה אני מודיע לכם
אליהו מרידור:
 כשיש לי למתוח ביקורת אני עושה את זה
אליהו מרידור:
 אני לא חוסך במילים
אליהו מרידור:
 אני כן מבקש להוכיח ולהביך את דורשי העבודה שיודעים מראש כשהם קמים בבוקר והולכים להחתים, שהם יודעים שמה שלא יהיה הם רק חותמים והולכים, כי הם לא רוצים באמת לקבל עבודה
אליהו מרידור:
 אני רוצה להתמודד איתם
אליהו מרידור:
 הנה, אני אומר לכם בכנות רבה
יקיר ליסיצקי:
להציע למלצרים להיכנס לשטיפת הכלים?
אליהו מרידור:
אני, לא, בוא תקשיב, אל תיכנס איתי לשם
אליהו מרידור:
 יש הגדרה
אליהו מרידור:
 כשיש עובד, כשיש דורש עבודה שהוא לא מקצועי, יש פרמטרים למי מציעים איזו עבודה
אליהו מרידור:
 נכון יניב?
יאיר פרץ:
נכון, בהחלט
אליהו מרידור:
 אני מבקש, אל תעשה לי את החשבונות ואל תעשה את החשבונות לשירות התעסוקה
אליהו מרידור:
 כדי שכשאני בא לסייע לענף אני בקצה רוצה לסייע לכלכלה הישראלית
אליהו מרידור:
 אחת הדרכים לסייע לכלכלה הישראלית היא לאפיין באמצעותכם את אותם בטלנים שהם לא מובטלים מאי רצון, הם בטלנים כשגרת חיים ומרוקנים את הקופה הדלה של המדינה בעת הזו
אליהו מרידור:
 כשהם דורשי עבודה מדומיינים
אליהו מרידור:
 הם לא באמת מבקשי עבודה, הם באים לקבל דמי אבטלה
אליהו מרידור:
 אני מכיר בעובדה בראייה סוציאלית, הומנית, רגישה, כשבן אדם נמצא במעבר בין תקופה לתקופה, הוא יממש את זכאותו והמדינה תשלם לו דמי אבטלה להתקיים בכבוד
אליהו מרידור:
 אני לא רק מקבל את זה, אני מעודד את זה
אליהו מרידור:
 אבל כל מי שמשתחל בין לבין והוא לא מהמעטים שמגיע לחתום כדורש עבודה, שכל מה שמעניין אותו זה לקבל דמי אבטלה ולא באמת להשתלב בעבודה, אני רוצה להקיא אותו
אליהו מרידור:
 אני רוצה להביך אותו
אליהו מרידור:
 אני רוצה לדאוג לכך שלא ישלמו לו דמי אבטלה
אליהו מרידור:
 כשהם לא ישלמו לו דמי אבטלה הוא יגיע אליך וידפוק לך בדלת ויגיד בבקשה תן לי צ'אנס
יקיר ליסיצקי:
לא לשטיפת הכלים
אילן גילאון:
שלחו אותו לקטוף עגבניות
אליהו מרידור:
 תקשיבו טוב, מה שאני, התהליך שאני עובר אתכם אני עובר עם כל ענף שאני מזהה בו צורך מוצדק
אליהו מרידור:
 זאת אומרת שהטיפול שלי חייב להיות טיפול הוליסטי
אליהו מרידור:
 הבנו? אז אתם תשנו את הגישה, שאתם תפעילו את שירות התעסוקה זה לא בשביל להתיש אותם
אליהו מרידור:
 חלילה לא בשביל לפגוע בהם
אליהו מרידור:
 אלא לאפשר להם לעשות את עבודתם
אליהו מרידור:
 כי אני רוצה שאם יש לו היום 10,000 הוא יגיד לי בעוד שלושה שבועות יש לי 4,000
אליהו מרידור:
 למה? 4,000 מתוכם השתלבו בעבודה ו-2,000 גילינו שהם מתחזים ופלטנו אותם
אליהו מרידור:
 זה מה שאני רוצה
אילן גילאון:
את ההודעה, אני מסנכרן אתכם את ההודעה שאני מעלה באתרים ובקבוצות של המסעדנים
אליהו מרידור:
 אני יותר מאוחר גם אשמח לדעת עוד איזה פעולות ביצעתם
אליהו מרידור:
 אתה לא דוגמה טובה
אליהו מרידור:
 כי אם אתה מעסיק את מי שאתה מעסיק, אתה לא דוגמה טובה של מסעדן
אליהו מרידור:
 אתה יוצא מן הכלל
אליהו מרידור:
 והלוואי כולם היו כמוך
אילן גילאון:
יש הרבה כמוני
אליהו מרידור:
 זה מעודד אותי, זה מרגש אותי, זה מחמם לי את הלב, לחלוטין
יאיר פרץ:
אדוני, אם אפשר רק עוד משפט אחד לסיכום
אליהו מרידור:
אתה לדברי סיכום, בבקשה
יאיר פרץ:
 אז מה שרק רציתי להגיד שזה א' שאנחנו מזמינים את המעסיקים לאתגר אותנו ולהעביר את הביקושים
יאיר פרץ:
 כמו שכבודו ציין, ככל שדורש עבודה הוא בלתי מקצועי ומופנה לעבודה ובעצם מסרב לעסוק באותו מקצוע, הכלל הוא שהוא מקבל סירוב והמשמעות שלו שנשללת ממנו הקצבה למשך 90 יום
יאיר פרץ:
 זו סנקציה מאוד קשה ודורשי עבודה לא רוצים להגיע לסיטואציה
אליהו מרידור:
90 יום, אגב, זה מעט
יאיר פרץ:
לא, בעצם זה כל פעם
יאיר פרץ:
 בפעם הבאה הוא יפנה לעוד עבודה
יאיר פרץ:
 בעצם זה גומר לו
יאיר פרץ:
 כי ה-90 יום זה בהתאמה לימי זכאות שיש להם
אליהו מרידור:
חבר'ה, אני צריך להילחם גם בזה, כך אני אעזור לכם
יאיר פרץ:
לא כולם זכאים למאות ימים
אליהו מרידור:
טוב, אז אני מודה לך
אליהו מרידור:
 חילקתי לכם כמה מטלות
אליהו מרידור:
 אני קודם כל, לפני שאני עובר לשאר הדוברים, תודה רבה יניב
אליהו מרידור:
 דקלה אמרה שפעם הבאה היא תוודא שאתה תוזמן בפרק זמן כזה שאתה גם תגיע לכאן
יאיר פרץ:
רק כבודו, אני רוצה לציין ששירות התעסוקה מקבל למעלה מ-35,000 הזמנות עם 200,000 דרושים בשנה
יאיר פרץ:
 ובמשך חמש שנים אחרונות מבצע למעלה מ-81,000 השמות במשך כל שנה
יאיר פרץ:
ככל שיש מעסיקים ומקצועות מאתגרים, אבל אנחנו כאן כדי לעמוד באתגר בהצלחה
אליהו מרידור:
 אגב, גם בניקיון לא מסעדנות יש לך לתת לי פילוח?
יאיר פרץ:
גם אליו אני אוכל לתת לך
יאיר פרץ:
 ככל שכבודו יעביר אליי פנייה
יאיר פרץ:
 כרגע ספציפית זה לא עומד מולי הנתונים, אבל נוכל להביא לגבי כל בקשה שאדוני יבקש
אליהו מרידור:
הוועדה כבר מטפלת בזה
אליהו מרידור:
 היא תוציא את זה בדברי הסיכום הרשמיים
יאיר פרץ:
 כל מה שתבקשו נעביר אליכם
אליהו מרידור:
 מי נציג משרד העבודה? שלום גברתי
אליהו מרידור:
 שמך ותפקידך?
אביבית אסרף:
אביבית אסרף, מנהלת תחום בכיר מדיניות, הסדרה ואכיפה, משרד העבודה
אליהו מרידור:
 גב' אסרף, כן, הופעת אצלי בעבר כבר
אליהו מרידור:
 תאמרי לי בבקשה, אני אשמח לדעת מה עמדת משרד העבודה בנוגע לפתרון באמצעות העסקת עובדים זרים בענף המסעדנות?
אביבית אסרף:
אז אני רגע רוצה לחלק את זה שנייה לשני נושאים: אם אנחנו מדברים כרגע על העובדים שאמורים להחליף עובדים פלסטיניים אז אנחנו חושבים שחייב לקבוע איזה נוהל ממשלתי לכל הסוגייה הזאת
אביבית אסרף:
 הסוגייה הזאת היא רחבה, בכל אופן, מהידיים שלנו
אביבית אסרף:
 יש פה נוגעים של משרד הביטחון
אביבית אסרף:
 הרי כל הכניסה של עובדים פלסטינים במהלך השנים למשק נבעה בין היתר מהצורך הביטחוני
אליהו מרידור:
ברור, ברור
אליהו מרידור:
 אני מבטא את זה לאורך כל הדיונים
אביבית אסרף:
כן
אביבית אסרף:
 ולכן אנחנו בהחלט חושבים שכתחליף לעובדים פלסטינים אנחנו צריכים רגע להבין מה המשמעות? זאת אומרת, לכמה זמן לא יהיו פה פלסטינים לפי משרד הביטחון
אליהו מרידור:
ברשותך, גב' אסרף, כדי שלא נתבלבל
אליהו מרידור:
 אני אבקש רגע לחזור ל-5 באוקטובר ואז אני אשאל את השאלה הזאת
אליהו מרידור:
 בסדר? תעני לי עד ה-5 באוקטובר
אליהו מרידור:
 יהיה לך קל יותר
אביבית אסרף:
אז ככה, ברמת העיקרון, כל ענף חדש שלא היה לעובדים זרים מעולם, צריך, המשרד הרלוונטי מעביר צרכים של אותו ענף
אביבית אסרף:
 מראה את הנתונים, אנחנו עושים בדיקות שלנו
אליהו מרידור:
זה בוצע אבל
אביבית אסרף:
לא מה שידוע לנו
אליהו מרידור:
נו, הנה, יש פה נציג משרד הכלכלה
אביבית אסרף:
זאת אומרת, היה איזה שיח
אביבית אסרף:
 אמרו שיעבירו נתון
אביבית אסרף:
 היה איזה שיח
אליהו מרידור:
לא שיח, מה פתאום? בוצעו פעולות
אביבית אסרף:
אמרו שיעבירו לנו נתונים
אליהו מרידור:
לא 'אמרו שיעבירו נתונים'
אביבית אסרף:
ודרישה
אביבית אסרף:
 אני, אני אישית וגם תוך כדי עם המנהל שלי, שעוד לפני בזה, לא מכירים בקשה רשמית שהועברה אלינו עם כל הנתונים וכל השוק
אביבית אסרף:
 זה מה שאני יודעת עד לפני כמה דקות
אליהו מרידור:
אוי, אוי, אוי
אביבית אסרף:
ואני מדברת כרגע על מכסות
אליהו מרידור:
מה את אומרת? מר אלבין, רוצה להתייחס לזה? בהנחה שאנחנו מדברים על אותה מדינה, באותו יקום ואותו זמן
אליהו מרידור:
 עם אותם משרדים
יאיר צבן:
כפי שנאמר, הנתונים הועברו ואכן לא עברה בקשה רשמית, כי היו דיונים בנוגע לעובדים שאינם ישראלים
יאיר צבן:
הנתונים אבל הועברו
קריאה:
לא יאומן
אליהו מרידור:
לא הועברו?
אביבית אסרף:
אנחנו אומרים שלא הוגשה לנו שום בקשה רשמית, כתובה, בבקשה להגדלת מכסות
אביבית אסרף:
 זה כרגע מה שהנתונים אצלנו
אביבית אסרף:
 כן, לפתיחת ענף חדש
אביבית אסרף:
 כמו כל ענף חדש שמבקש, לא הועברה לנו הצעה רשמית, בקשה עם כמויות, עם החלטה
אביבית אסרף:
 עם טיוטה למחליטים, להגדלת מכסות
ורוניקה רוזנברג:
יש הצעת מחליטים במחלקה המשפטית, לא? מה הסטטוס, יאיר?
אליהו מרידור:
לא, זה לא שם
אליהו מרידור:
 טוב, אז אני נותן מפה מענה לכם ולך ולכל מי שקשור לתחום התעשייה, שמגיע אליי בוודאי מאז פרוץ המלחמה חדשות לבקרים לדיונים, הודעות, לאנשי לשכתי
אליהו מרידור:
 ושואל מה עושים, איך יוצאים מהמשבר הזה? אני מודיע לכם כרגע באופן חגיגי, שום פנייה אתם לא פונים אליי מהרגע הזה
אליהו מרידור:
 שום פנייה, עד שאתם לא מראים לי שעשיתם את כל מה שאתם יכולים וצריכים אל מול משרד הכלכלה
אליהו מרידור:
 מודיעים לכם עכשיו כאן באופן חד וברור, תוך כדי הסקירה מגב' אסרף אני מקבל עדכונים גם כן ממשרד הפנים ומשרד האוצר וממשרד המשפטים, ששום פנייה לא הועברה
אליהו מרידור:
 ואני עכשיו ברגע זה אני מבקש לאתגר את כולנו ולבקש מכם את הנתונים שכן אתם אומרים שהעברתם, מהם הנתונים, למי העברתם ומתי? לא כפנייה אפילו
אליהו מרידור:
 בואו, תעבירו לי את זה בבקשה
אליהו מרידור:
 בסדר? אז הנה, קיבלתם תשובה?
אביבית אסרף:
אני רוצה, אפשר להוסיף משהו קטן?
אביבית אסרף:
אני אומרת, המשרדים הרלוונטיים יודעים איך עובדים מול, בהצעת מחליטים
אביבית אסרף:
 גם כשמציפים נושא, הם ידעו לעשות את זה בענפים נוספים כשבאו ודיברו והגישו מחליטים על כמות מסוימת והסבירו אותה
אביבית אסרף:
 ועשינו את זה גם מתחילת המלחמה ואנחנו עושים את זה בשגרה
אביבית אסרף:
 כל פעם כשרוצים לפתוח ענף חדש מגיעה גם טיוטת מחליטים, הצעה להחלטה, כמויות שנדרשות והכול יחד
אביבית אסרף:
 זאת אומרת, טיוטה לא הגיעה
אביבית אסרף:
 זאת אומרת, שום דבר
אילן גילאון:
אני ביקשתי ממנכ"ל משרד העבודה והוא הוציא מייל למשרד הכלכלה כדי לקבל
אליהו מרידור:
לא, לא, תבין רגע משהו, זה עובד הפוך
אביבית אסרף:
זה לא עובד בצורה כזאת
אליהו מרידור:
תפסיקו לעבוד עקום
אליהו מרידור:
 המערכות האלה עובדות בצורה כל כך מעוותת שבגלל זה אנחנו קיבלנו את זה בפרצוף כמו שקיבלנו את זה עם פרוץ המלחמה
אליהו מרידור:
 יש סדר
אליהו מרידור:
 אתה לא אמור לפנות למשרד העבודה והרווחה
אליהו מרידור:
 משרד העבודה והרווחה לא אמור לפנות למשרד הכלכלה, זה בדיוק הפוך
אליהו מרידור:
 בדיוק הפוך
אליהו מרידור:
 אל תפנה אליי ולא אליהם, הנה אני מודיע לכם
אליהו מרידור:
 אני שם את הדברים פה על השולחן
אליהו מרידור:
 אני לא רוצה להיות הילד ששם את האצבע על הסכר, אני לא מוכן
אליהו מרידור:
 הנה, אני מסביר לכם
אליהו מרידור:
 יותר בוטה ממה שאמרתי לא יכול להיות
יקיר ליסיצקי:
הם רוצים מהלך רוחב של 180,000 עובדים שנחכה לו 75 שנה
אליהו מרידור:
שמעו, אני לא עוסק בזה
אליהו מרידור:
 מה שהיה לי לומר, אמרתי, לרבות בדיון הזה
אליהו מרידור:
 היו לכם שאלות, היו לכם טענות, היו לכם מענות
אליהו מרידור:
 אני אומר לכם, צודקים
אילן גילאון:
אז איך אתה עוזר לנו? אנחנו חייבים עזרה
אליהו מרידור:
אני?
אילן גילאון:
אף פעם לא שמעתי מישהו שמדבר ככה, כאילו, אין לי מה להוסיף
אילן גילאון:
 אבל איך עושים את זה שזה יקרה? איך עושים את זה? הם כבר לא עונים לי מרוב שאני מטריד אותם
אליהו מרידור:
מי זה "הם"?
אילן גילאון:
כולם פה, והם יודעים על מי אני מדבר
יקיר ליסיצקי:
יאיר, מה אתה מציע?
אילן גילאון:
אנשי משרד הכלכלה, משרד העבודה
אליהו מרידור:
אז הנה, אז תקשיב טוב
אילן גילאון:
הם כבר לא עונים לי יותר
אליהו מרידור:
מעכשיו, בוא נחלק
אליהו מרידור:
 כל המשרדים שאתה פונה אליהם שהוא לא משרד הכלכלה, אתה באמת מטריד אותם
אליהו מרידור:
 כי אתה מבקש מהם לעשות משהו שלא שייך אליהם
אליהו מרידור:
 כל מה שאתה פונה למשרד הכלכלה, לא רק שאתה לא מטריד אותם, אתה עושה פחות ממה שאתה צריך
אילן גילאון:
יאיר, איש יקר
אליהו מרידור:
תקשיבו חבר'ה, זה לא אישי כלפי יקיר
אילן גילאון:
הנה, משרד הכלכלה, ישבתי עם השר שלו, שנתן הוראה למנכ"ל, שהמנכ"ל נתן לו הוראה
אליהו מרידור:
תקשיבו, אתם יודעים עד כמה זה הזוי? הדוברת הבאה שהתכוונתי לתת לה את רשות הדיבור, כמו שעשינו בדיונים האחרונים, זו הגב' ורוניקה
אליהו מרידור:
 אני נבוך לומר לך, שאין לי למה לתת לך רשות דיבור
אליהו מרידור:
 אני נבוך
אליהו מרידור:
 כי למה? אני ביטאתי את זה בצורה מאופקת, אני חושב לפני שניים או שלושה דיונים
אליהו מרידור:
 שאמרתי לכם, היינו באולם נגב או ירושלים, לא זוכר
אליהו מרידור:
 ירושלים
אליהו מרידור:
 ואמרתי חבר'ה, אתם צודקים
אליהו מרידור:
 אני מכבד, מאשר, זורם, מגבה
אליהו מרידור:
 תמשיכו מפה אל משרד הכלכלה
אליהו מרידור:
 אמרתי לכל ענף וענף שפנה אליי, כי באמת צאו לדרך
אליהו מרידור:
      חבר'ה, תשמעו, היכן שאין היררכיה ישנה אנרכיה
אליהו מרידור:
 אני מחוקק
אליהו מרידור:
 אני רק חבר כנסת
יקיר ליסיצקי:
זו אותה ממשלה אבל?
אליהו מרידור:
קודם כל אני לא ממשלה
יקיר ליסיצקי:
לא התבלבלנו
אליהו מרידור:
אני לא ממשלה
אליהו מרידור:
 אני לא חבר ממשלה
אליהו מרידור:
 אני חלק מהקואליציה שבחר בממשלה, אני גאה על כך
אליהו מרידור:
 אבל אני לא ממשלה
אליהו מרידור:
 תפקידי הוא לפקח אחר עבודת הממשלה
יקיר ליסיצקי:
זה תקוע אצל - - -
אליהו מרידור:
אני משקף את המציאות כפי שהיא
אליהו מרידור:
 מביכה, כואבת, מתסכלת
אליהו מרידור:
 עד כדי כך שבחורה הטרידה את עצמה לא בפעם הראשונה ואין לי מה, מה היא תגיד לי שיכול לקדם אותנו? היא קיבלה את התשובה
אליהו מרידור:
 כשעניתי לך, עניתי גם לה
אליהו מרידור:
 ועניתי לכלל האיגודים והחברות שפונות אליי במשק
אליהו מרידור:
 אל תפנו אליי ולא אל אנשי לשכתי ולא אל מנהלת הוועדה ואל תבקשו בקשות, כי זה לא חונה אצלנו
אליהו מרידור:
 זה רק מתסכל אותנו
אליהו מרידור:
 עכשיו, אני ביטאתי את זה שאי אפשר לפרש אותה ביותר מפירוש אחד
אליהו מרידור:
 ויותר מזה, הוצאתי כרגע הנחיה שהוועדה דורשת לקבל, אני דילגתי על זה קודם, אבל אין מנוס
אליהו מרידור:
 תראו לי מה אתם כן עשיתם ואיזה נתונים העברתם למי ומתי, לטובת קידום העניין
אליהו מרידור:
 אם בקשה לא? אלה המהלכים? אלה המהלכים במשרד שמתכלל את הצורך וזיהה את הצורך יותר מכולנו? יותר מכולנו? אני חשבתי שהכנתי כל כך הרבה שאלות קשות למשרד המשפטים ולרשות האוכלוסין
אליהו מרידור:
 אין לי מה לשאול אתכם
אליהו מרידור:
 תשמעו, זה פשוט מביך
אליהו מרידור:
 אתם פשוט, הנה אני מודיע לכם, משחיתים זמן יקר של עובדי ציבור, של תעשיינים ושל נבחרי ציבור – לחינם
אליהו מרידור:
 לחינם
אליהו מרידור:
 יכולתי לקיים דיונים בנושאים אחרים
אליהו מרידור:
 למה? טוב, תקשיבי
אילן גילאון:
איך אני פותח את העסק?
יקיר ליסיצקי:
לא, זה לא מצחיק
אילן גילאון:
אני באמת שואל
אליהו מרידור:
 אוקיי, תקשיבו, אנחנו נדלג לתת-נושא אחר
אליהו מרידור:
 אני מקווה שאני לא אצטרך עוד פעם לפנות אליך, יאיר
אליהו מרידור:
 אנחנו נקשיב לעו"ד עמית גרוס, שמייצג את המעסיקים של המומחים
עמית גרוס:
גם וגם
עמית גרוס:
 אני מייצג גם את עמותת מסעדנים חזקים ביחד, את ארגון המסעדות האתניות ולמעלה מ-1,000 מסעדות, ברים ובתי קפה בארץ
אליהו מרידור:
מה הראשון? יתכן שזה היה נשמע 'מסתננים חזקים ביחד'?
עמית גרוס:
מסעדנים חזקים יחד זו עמותת מסעדנים, למעלה מ-2,500 מסעדות
עמית גרוס:
 ככה הם נקראים
עמית גרוס:
 לא תאמין, הם המציאו את החזקים ביחד
אליהו מרידור:
אני מתנצל, סליחה
עמית גרוס:
מסעדנים, לא מסתננים
עמית גרוס:
 גם מסתננים זה דווקא נחמד
קריאה:
קרה לך בטעות הדבר הכי נכון שיש
עמית גרוס:
כן, נכון
עינבל משש:
גם אני שמעתי מסתננים
אליהו מרידור:
עו"ד משש, אמרתי לעצמי לרגע, יכול להיות שיש עוד במה לחזק את המסתננים ממה שהם חזקים שצריך גם עמותה? אה, עו"ד סאלם
עמית גרוס:
ועוד מי יחזק אותם
לינא סאלם:
כולנו שמענו מסתננים
עמית גרוס:
אם כולכם שמעתם, כנראה שזה מה שנאמר
אליהו מרידור:
אני הולך לפרוטוקול, אני הולך לשמוע בשמע המוקלט
עמית גרוס:
אתה חייב לשמוע, כי זה היה מסעדנים, אבל - - -
אליהו מרידור:
יאללה, אבל זה בא טוב
אליהו מרידור:
 גם אם טעית, ואיתו יתברך, ככה הקדוש ברוך הוא נותן לנו טיפה לחייך בימים האלה, וזה בסדר
עמית גרוס:
 בכל אופן, כמי שמייצג אל מול המסתננים, לא יודע מה, עשר שנים לפחות, את כל מסעדות, הברים ובתי הקפה, אני יודע מה זה מסתננים בישראל
עמית גרוס:
 אני יודע את הנזק שנעשה בתצורה של האובר טיפול בהם, אובר חיבוק שלהם, אובר זכויות שלהם
עמית גרוס:
 שגרירויות, עמותות, עורכי דין שלוחשים להם באוזן דקה לפני שהם יוצאים
עמית גרוס:
 החפיפניקיות של המסעדנים שלא ידעו איך לאכול את ההעסקה שלהם
עמית גרוס:
 וזה נזק שהעסיק את בתי הדין לעבודה לאין סוף, את כמויות הזמן שאני בזבזתי ו-20 עורכי הדין שלי בזבזו ואת כמויות הכספים שהלקוחות שלנו, שזה מסעדות, ברים ובתי קפה, בזבזו על כל מיני זכויות עודפות שלכאורה מגיע להם
עמית גרוס:
 אני יודע לספר לכם פה, אבל זה לא העניין
עמית גרוס:
      אחד, אני חושב שאת הצעת המחליטים בנושא שכבוד יושב הראש דיבר עליו, זה לדעתי משרד העבודה ולא משרד הכלכלה
אליהו מרידור:
ממש, ממש, ממש לא
אליהו מרידור:
 אגב, יש לי מילים קשות לומר על משרד העבודה
אליהו מרידור:
 אבל זה לא שם
אליהו מרידור:
 ואתם יודעים מה? אתם יודעים מה? בגלל שהגב' אסרף אני משוכנע שהיא לא תחשוד שזה אישי, אז אני גם אבטא את זה תכף
אליהו מרידור:
 אבל זה כלפי כולכם
אליהו מרידור:
 כן, בבקשה
עמית גרוס:
לגבי עצם הדיון
עמית גרוס:
 אחד, הענף הזה הוא ענף קטן, שולי ולכן זה לא מפתיע אותי שמשרד הכלכלה לא העביר למשרד העבודה
עמית גרוס:
 זה לא סתם
אליהו מרידור:
מה הוא? ענף קטן? שולי?
עמית גרוס:
כן
עמית גרוס:
 אין לו לוביסטים, הוא לא עובד עם לוביסטים
עמית גרוס:
 אף אחד לא מזיז לו את הגבינה, אף אחד לא עושה לו את הדברים
עמית גרוס:
 ולכן יושבים מולך שניים: אילן זגדון שהוא מסעדן ויקיר שהוא מסעדן
עמית גרוס:
 בסוף כל הדיון מתקיים עם אנשים שהם היום בבוקר שטפו כלים, היום בערב אני הולך ל-85/15 למסעדה שלו ואני אראה אותו שם מתזז בין השולחנות
עמית גרוס:
 וזה הענף בסוף
עמית גרוס:
 לפעמים שי ברמן בא, לפעמים תומר מור בא
עמית גרוס:
 אין באמת ענף, כמו שהייתי בדיון של עובדים זרים הקודם שאדוני היה בו
עמית גרוס:
 שמגיעים אנשים עם לוביסטים, שלושה לוביסטים מאחורה, שני זה
עמית גרוס:
 זה עולם אחר
עמית גרוס:
 זה ענף קטן
עמית גרוס:
 ולכן אף אחד לא מזיז אותו
עמית גרוס:
 זה אחד
אליהו מרידור:
קודם כול, אני חייב להשחיל פה משהו באמצע, בסדר? לא הופעת אצלי מספיק פעמים, אז אני מבטא את זה עכשיו כאן עכשיו שוב פעם
אליהו מרידור:
 עוד מצעירותי אני מוצא את עצמי מזדהה, מדבר, מתחבר, עם אנשים חלשים ממני, ועם קבוצות מוחלשות יותר והפחות מקובלות והפחות משווקות
אליהו מרידור:
 אני מודיע לך עכשיו כאן ועכשיו, אם לא היה ברור לכם
אליהו מרידור:
 הוועדה הזאת, לפחות כל זמן שאני יושב הראש שלה, והלשכה שלי, היא הבית של כל מי שאין לו מספיק במה ואין לו לוביסטים
אליהו מרידור:
 בסדר? ואני פה בשביל לסדר לכם קדימות ועקיפת תור לפני כל מי שמגיע באמצעות לוביסטים שעולה לו ארגזים של כסף
עמית גרוס:
חשוב מאוד
עמית גרוס:
 כי עד היום בגלל זה לא התקיים הדיון אף פעם
אליהו מרידור:
אז לעולם אל תגדיר את הענף שלכם כקטן, כשולי, כלא מעניין, כלא חשוב
אליהו מרידור:
 אין ענף כזה
יקיר ליסיצקי:
הוא עורך דין, הוא לא מהענף
אליהו מרידור:
אין ענף כזה
אליהו מרידור:
 אז הנה, אני מודיע לכם, אין ענף כזה בכלל במשק, לאו דווקא במדינת ישראל
אליהו מרידור:
 אין שרשרת שיכולה לשרוד כשחוליה אחת חסרה בה
אליהו מרידור:
 אין
עמית גרוס:
אני איתך
עמית גרוס:
 אני עם אדוני לגמרי
עמית גרוס:
 אני רק חושב שעד היום לא בכדי לא התקיים דיון על הנושא הזה
עמית גרוס:
 והצורך הזה הוא צורך של למעלה מעשר שנים
עמית גרוס:
 לא התקיים דיון, לא התקיים דיון כזה
עמית גרוס:
 מעולם לא הייתי בדיון שהתקיים בכנסת בוועדת עובדים זרים בנושא הצורך של מסעדות בעובדים זרים
עמית גרוס:
 אז זה למה
יקיר ליסיצקי:
אנחנו פה ואנחנו מודים לו
אליהו מרידור:
אל תודו לי, עוד לא עשיתי מספיק
עמית גרוס:
זה למה אני מגדיר את הענף הזה כשולי
עמית גרוס:
 עכשיו, והוא ממש לא שולי
עמית גרוס:
 הוא רחוק מלהיות שולי
עמית גרוס:
 הוא ענף של מיליארדים, הוא מייצר הכנסות, הוא מייצר מע"מ, הוא מייצר מס הכנסה
עמית גרוס:
 הוא מעסיק למעלה ממאות אלפי עובדים
עמית גרוס:
 תרבות ותיירות
עמית גרוס:
      עכשיו, אני רוצה להגיד משהו על מה שנאמר, להוסיף על מה שיניב וזגדון אמרו
עמית גרוס:
 אין צורך רק ב-2,000 איש
עמית גרוס:
 למעשה, אני הגשתי לדעתי מתוך 2,000 פלסטינאים שהוגשו וזה, לדעתי המשרד שלי הגיש איזה 1,200
עמית גרוס:
 אפשר לראות את זה במשרד, ברשות האוכלוסין, בהגשות
עמית גרוס:
 ואני אגיד, הצורך הוא הרבה מעבר ל-2,000
יקיר ליסיצקי:
20,000 ציינו
עמית גרוס:
אני אסביר למה
עמית גרוס:
 זה אפילו לא להסב את ה-2,000 פלסטינאים נגיד להודים, זה נחמד, אבל זה לא טיפה בים
עמית גרוס:
 זה עוד שבועיים אנחנו נפגשים פה עוד פעם
עמית גרוס:
 יש היום בכמה היבטים משהו שאנשים שסותמים למעשה את החורים האלה
עמית גרוס:
 אחד, זה כל מה שקורה באוקראינה והעובדים שהגיעו הנה
עמית גרוס:
 אז העובדים האלה בחלקם עובדים במסעדות, שוטפי כלים
עמית גרוס:
 היום הם פה, מחר הם לא פה
עמית גרוס:
 והם ייעלמו מהשוק ואז נצטרך לקיים עוד פעם דיון
עמית גרוס:
 שתיים, יש עובדים שהם לא עובדים
עמית גרוס:
 יש בג"ץ קו לעובד, קבע שאין אכיפה על העסקת מבקשי מקלט
עמית גרוס:
 אותם מבקשי מקלט לא אוכפים אותם
אליהו מרידור:
אגב, אצלי לא קוראים להם מבקשי מקלט
אליהו מרידור:
 תשנו את הטרמינולוגיה
עמית גרוס:
מסתננים, מה שצריך, אני יודע? מסתננים, כן
אליהו מרידור:
מהגרי עבודה, מסתננים
אליהו מרידור:
 תבחר, יש
עמית גרוס:
לחלוטין, לחלוטין אני מסכים עם אדוני
עמית גרוס:
 והם ממלאים חלק מהפונקציה שאם מדיניות הממשלה זה להוציא אותם, ואני מניח שכך הדבר, אז יום אחד הם לא יהיו פה
עמית גרוס:
 חלקם, רובם כבר הולכים ועוזבים
עמית גרוס:
 ואז עוזבים לקנדה, עוזבים לכל מיני מקומות אחרים
עמית גרוס:
 ויפה שעה אחת קודם שיעזבו כולם, אבל כשהם יעזבו אין עובדים
עמית גרוס:
 וכשהם עובדים, הם עובדים ב-70 שקלים
עמית גרוס:
 אז זה לא זה
עמית גרוס:
      עוד שני נושאים חשובים
עמית גרוס:
 אחד, חלק ניכר מהעובדים הם בכלל עם תעודות מזויפות, מזייפים, כבר אני רואה זיוף רביעי וחמישי של העובדים
עמית גרוס:
 ואז אותן חברות שמעסיקות יש כמות חברות כוח אדם שמעסיקות את אותם עובדים
עמית גרוס:
 אותם עובדים מעבירים אותם ממקום למקום, ממסעדה למסעדה
עמית גרוס:
 ואז הם מגיעים למקומות, חלקם לא חוקיים, חלקם בכלל בשמות אחרים
עמית גרוס:
 ורובם, לפחות איזה 7,000 או 8,000 איש, הם בכלל בחברות כוח אדם שדרך חברת כוח אדם יש רווח קבלני
עמית גרוס:
 וברווח קבלני גוזרים את זה
עמית גרוס:
 אז המחיר עצמו, שאילן מדבר איתך על 70 ו-60 שקלים זה לא סתם
עמית גרוס:
 כי הם מעסיקים לרוב דרך כוח אדם
עמית גרוס:
 כי אליהם הם מגיעים
עמית גרוס:
 הם מפנים אותם, הם גוזרים עליהם את כל הדלתות
עמית גרוס:
 וזה לא מדובר ב-2,000
עמית גרוס:
 כי אם מחר נתפסים כל, יש אכיפה ונתפסים כל הלא חוקיים, אז אתה מדבר מינימום על 7,000-8,000
עמית גרוס:
      עכשיו, לגבי הפלסטינאים, שיש 2,000 בקשות
עמית גרוס:
 סך הכול 2,000 איש, שאצלי במשרד יש איזה 400 שממתינים
עמית גרוס:
 פשוט מה קרה? מי שהיה חכם, הגיש מהר מהר מאוד, כי הצורך הוא ברור
עמית גרוס:
 אז מי שהיה חכם, לא סתם לזגדון יש 12 עובדים
עמית גרוס:
 הוא מסעדה קטנה בבאר שבע
עמית גרוס:
 תחשוב מה צריכה רותי ברודו בפלסטינאים
עמית גרוס:
 או חיים כהן או לא משנה מי
עמית גרוס:
 הם צריכים כמות
עמית גרוס:
 אין להם אותם, כי הם נגמרו
עמית גרוס:
 כי מסעדה קטנה שכן השכילה להגיש בזמן תפסה את ה-12 פלסטינאים ומעסיק אותם
עמית גרוס:
 אבל יש מסעדות שמעסיקות אלפי ישראלים, אלפי ישראלים
עמית גרוס:
 אני מדבר על 10,000 ו-8,000 ו-6,000 ו-5,000 ישראלים שאין להם את זה כבר
עמית גרוס:
 אין להם מי שישטוף כלים
עמית גרוס:
 אין להם מי שיעשה את זה
עמית גרוס:
 ו-2,000 זה טיפה בים
עמית גרוס:
 יכול להיות שיקיר אומר מחר פתח, תביא לי את ה-2,000 נפתח מחר את המסעדות
עמית גרוס:
 זה נכון
עמית גרוס:
 אבל זה ממש לשעה וחצי הקרובות
אליהו מרידור:
טוב, אני אשאל אותך שאלה רגע
יקיר ליסיצקי:
21,000 אני ציינתי שחסרים, לא 2,000
עמית גרוס:
לא, פשוט אמרת שיציעו הצעת מחליטים ל-2,000
עמית גרוס:
 ואם הצעת מחליטים תהיה ל-2,000 - - -
יקיר ליסיצקי:
אמרתי 30 וצריך 20,000 ופעימה ראשונה שישחררו עכשיו 2,000 היום
עמית גרוס:
זה גם לא מספיק
אליהו מרידור:
בוא תספר לי בבקשה רגע על קצה המזלג מה שנקרא, אבל תנסה ככה למקד
אליהו מרידור:
 מה האתגרים שאתם נאלצים להתמודד איתם בהעסקת עובדים מומחים זרים?
עמית גרוס:
אני אגיד עוד משפט, לפני המומחים, ברשותך
עמית גרוס:
אני מייצג בזה שתי חברות ציבוריות בתחום המרכזים המסחריים
עמית גרוס:
 ושבוע שעבר, אני אתן לכם דוגמה, כדי שתבינו כמה המצב הזוי למחסור בעובדים
עמית גרוס:
 יושב מנכ"ל חברה ציבורית ומתחנן לשני מסעדנים, חברים של יקיר, רציניים מאוד
עמית גרוס:
 באמת, מהטופ טופ של הענף שלנו
עמית גרוס:
 שני שפים
עמית גרוס:
 ואומר להם אני רוצה שתבואו למרכז שלי ברמת השרון ולמרכז שלי בבאר שבע ותפתחו את המסעדה
עמית גרוס:
 אני מממן את הכול
עמית גרוס:
 יש לי 500 מטר, אני מממן את כל העלויות
עמית גרוס:
 7 מיליון שקלים מסעדה, מההתחלה
עמית גרוס:
 מקצה לקצה, אפס עד מאה
עמית גרוס:
 הכול מהכול
עמית גרוס:
 יושבים מולו ואומרים לו גם אם תממן לנו, זו פגישה, זה באמת, אני, שאני מתעסק בתחום הייתי בשוק, אבל זה המצב
עמית גרוס:
 לא נפתח את המסעדה, לא היוונית הזאת ולא מסעדת שף הזאת, כי אין לנו עובדים
עמית גרוס:
 אין מי שיהיה, אין מי שיעשה את זה
עמית גרוס:
 עכשיו, עלות מלאה
עמית גרוס:
 זה לא קורה
עמית גרוס:
      אותו דבר בית מלון שאנחנו מטפלים
עמית גרוס:
 מתחנן שמסעדה תפתח למטה, בכניסה, את המסעדה שלה
עמית גרוס:
 ואף אחד לא פותח
עמית גרוס:
 אין עובדים בשוק הזה
עמית גרוס:
 והדבר הזה גורם לשני דברים: יוקר המחיה, אספר לכם שפעם הייתי הולך למסעדת המבורגר או מסעדה אסיאתית או לכל דבר כזה, לוקח למשפחה, רגילים
עמית גרוס:
 אני אוסף ביום שישי בצהריים
עמית גרוס:
 מביא לצוהריים לפני שאנחנו נאכל בערב ככה נשנושים של שישי בצהריים
עמית גרוס:
 פתאום שקית עולה 600, 650, 580
עמית גרוס:
 אין לזה, זה לא יכול להיות
עמית גרוס:
 עכשיו, אתה יושב עם המסעדה
עמית גרוס:
 יש אצלי היום במחלקה המשרדית של שלמה נס ושלי, עסקים למכירה
עמית גרוס:
 ואתה, אתה אומר, 60 מיליון שקלים מחזור, אין רווח
עמית גרוס:
 עלות עובדים 50%
עמית גרוס:
 עלות לייבור 50%
עמית גרוס:
 זה לא קיים
עמית גרוס:
 אני, אם היה לי במשרד עלות לייבור 50% הייתי פושט את הרגל
עמית גרוס:
 ואני משרד עורכי דין, שאמור להתפרנס מהעובדים שמייצרים אותו